Ajax idewbu t-trofew tat-titlu Olandiż biex jagħmlu 42,000 stilla biex jingħataw lill-partitarji Ritratt: Ajax Amsterdam FC Il-partitarji ta' Ajax ma setgħux jinvolvu ruħhom fl-azzjoni f'dan l-istaġun minħabba l-pandemija, u għalhekk il-club iddeċieda li jaqsam it-titlu tal-kampjonat tagħhom magħhom, litteralment. Iċ-champions Olandiżi, li kisbu l-35 titlu tagħhom tal-Eredivisie fit-2 ta' Mejju, dewbu t-trofew tagħhom u biddluh fi 42,000 stilel tal-fidda biex jagħtu rigal lill- partitarji li huma detenturi tas-season ticket fil-Johan Cruyff Arena. Il-kap eżekuttiv ta' Ajax, Edwin van der Sar, qal: "Dan l-istaġun, fil-biċċa l-kbira kellna nilagħbu mingħajr il-partitarji tagħna" "Minkejja dan, ħassejna l-appoġġ tagħhom kull ġimgħa fit-triq lejn il-ground, fuq il-media soċjali u fil-kuntatti personali tagħna. "Qabel, meta konna ngħidu 'dan it-titlu huwa għalik', konna qed nesprimu kif konna qed nagħmluh għall-partitarji. Madankollu, il-fatt li dewwibna t-trofew huwa l-prova aħħarija li aħna tassew hekk." Dawk li qed jippjanaw li jagħmlu tour tal-istadium m'għandhomx jinkwetaw hekk kif ir-Royal Dutch Football Association tat lil Ajax it-tieni trofew biex ipoġġu fil-kabinett tagħhom minflok dak li ddewweb. U probabbilment dejjem tkun idea tajba għal Ajax li jżomm trofew ieħor xorta waħda. Dan meta wieħed jiftakar meta l-ex goalkeeper ta' Ajax Maarten Stekelenburg kien waqqa' t-trofew tal-Eredivisie minn fuq karozza tal-linja fl-2011!